 UNIVERSITATEA “ALEXANDRU IOAN CUZA’’ IAŞI FACULTATEA DE EDUCAŢIE FIZICĂ ŞI SPORT Disciplina: Proiectarea şi coordonarea activităţilor de timp liber Profesor Coordonator : Lector Univ Dr Rus Cristian Mihail Masterand : Toma Alexandru-Paul An universitar 2016-2017 SEMESTRUL II Managementul timpului Ce este timpul? Trebuie să ne întrebăm de la început: ce este timpul? Răspunsurile sunt variate și ele depind de unghiul de vedere (filosofic, sociologic, culturologic, economic etc ) al celui care abordează subiectul în discuție Timpul este intrinsec legat de propria noastră existență Timpul există în prezența unei persoane receptoare, încapsulată în ființa, ce trăiește ca atare Existența presupune o prezență temporală Propriul existenței este să se schimbe permanent(panta rei, cum ar fi spus Heraclit) Interogațiile în legătura cu natura timpului au fost mereu în actualitate Marii filosofi nu s-au sfiit să decaleze problema Iată-l pe filosoful creștin Augustin: „Dacă nimeni nu încearcă să afle asta de la mine, știu; dacă eu aș vrea să explic noțiunea cuiva care mă întreabă, nu știu Cu toate acestea, afirm cu încredere că știu fiindcă dacă timpul nu s-ar scurge, nu ar mai exista viitor, care, dacă nu ar exista nici el, n-ar mai exista timp prezent” Să deslușim, de la început, dificultatea perceperii și trăirii duratei Timpul este evanescent, nu are contur precis, nu posedă materialitatea fiecărui obiect Chiar dacă timpul are o dimensiune obiectivă (este o calitate sau o categorie apriorică cum ar spune Kant), el capătă contur decât printr-o raportare sau chiar construcție subiectivă 1 Pentru societatea actuală timpul a devenit una dintre resursele cele mai importante El constă, în o valoare în sine, nimeni nu-şi permite să-l piardă O persoană este valorizată (apreciată) şi din perspectiva perceperii şi consumării timpului Cei care îşi risipesc timpul fără folos sunt repudiaţi şi marginalizaţi Timpul constituie o raritate, el nu mai revine, nu ne mai putem lansa în căutarea timpului pierdut El ne împinge de la spate, ne presează, ne accelerează gesticulaţiile Învăţăm de mici o anumită deontologie a timpului, o etică a considerării timpului ca pe o resursă cu multiple valenţe Cel care se mişcă greu sau dispune de prea mult timp devine un tip curios, bizar, atipic Spunem de obicei că un om este bogat atunci când dispune de o mulţime de bunuri Atunci când dispune de mult timp, acesta este cu siguranţă sărac Un om care nu are timp înseamnă că îl foloseşte la maximum şi că el este aducător de foloase 1 Cucos, C (2002), “Timp si temporalitate in educatie”, Editura Polirom, Iasi, p 16 1 Timpul este una dintre cele mai importante bogăţii a omului, în unele limbi, termenul de „timp" este cel mai invocat Aproape tot ce face omul este reductibil la timp Viaţa însăşi, cea pe care o trăim, este o chestiune de timp Valoarea deosebită a timpului stă în următoarele caracteristici:  este un bun rar, limitat;  nu poate fi cumpărat sau transmis de la o persoană la alta;  nu poate fi stocat, acumulat, pus deoparte ;  nu poate fi dilatat sau mărit;  consumarea lui este imperturbabilă şi irevocabilă;  pentru fiinţa umană, el înseamnă viaţa însăşi A avea succes în activităţile propuse presupune o reflecţie asupra consumului acestei resurse, presupune o rabdare intelectuală asupra stilizării lui concentrate, a respectării legii economiei de timp Raţionalizarea folosirii timpului presupune o organizare conştientă, continuă şi perseverentă a activităţilor Înseamnă o stăpânire a timpului de către subiect şi nu o stăpânire a acestuia de către timp Organizarea eficientă a timpului poate oferi:  o perspectivă mai bună asupra activităţilor şi priorităţilor zilnice;  noi oportunităţi şi avantaje în privinţa creativităţii;  posibilitatea de a înfrunta, reduce şi evita stresul;  mai mult timp liber pentru alţii şi pentru propria persoană;  şansa de a atinge scopurile propuse, de a te afla tot timpul pe o direcţie bună Profesorul, în calitate de manager al clasei, are multiple ocazii de manipulare a temporalităţii Reuşita activităţii sale ţine şi de ştiinţa organizării acţiunilor educative, de plasarea acestora în intervale temporale convenabile, de alocări nimerite la nivelul orarelor şi planificărilor, de știinţa intervenţiilor la momentele oportune Câteva sfaturi privind utilizarea timpului2  Fă-ţi timp pentru a munci - este preţul succesului;  Fă-ţi timp pentru a gândi - este sursa puterii;  Fă-ţi timp pentru a te juca - este secretul tinereţii veşnice;  Fă-ţi timp pentru a citi - este fântâna înţelepciunii;  Fă-ţi timp pentru prieteni - este drumul spre fericire;  Fă-ţi timp pentru iubire - este plăcerea vieţii;  Fă-ţi timp pentru a râde - este muzica sufletului 2 http://www dezvoltarea-carierei com/media/files/Time management -curs pdf 2 Functii ale managementului: 1 Funcția de previziune Activitățile de management debutează prin proiectarea sau stabilirea obiectivelor acesteia, a resurselor și mijloacelor necesare realizării lor Previziunea se bazează pe analiza resurselor disponibile, a rezultatelor activității trecute, a situației actuale, a scopurilor activității 2 Funția de organizare Organizarea ca funcție a managementului, cuprinde ansamblul de activități prin intermediul cărora se stabilesc și se delimitează activitățile, realizându-se gruparea lor pe secții, echipe, grupe, sportivi, antrenori 3 3 Funcția de coordonare Activitatea de coordonare asigură sincronizarea acțiunilor tuturor factorilor pe care le resimte unitatea atât din interior, cât și din exterior Totodată, coordonarea presupune și reacția conducerii unității fața de comportarea celor chemați să participe la îndeplinirea obiectivelor Acțiunea de coordonare poate fi bilaterală, atunci când se realizează între manager și subaltern, sau multilaterală, când se realizează între manager și mai multe unități coordonate 4 4 Funcția de antrenare Funcția de antrenare are o importanță deosebită deoarece ea constă din acțiuni care se adresează factorului uman cu scopul de a-l determina să contribuie și să participe activ la realizarea obiectivelor stabilite 5 Funcția de control Controlul este funcție a managerului constând din ansamblul de activități prin care se verifică și se evaluează performanțele realizate la un moment dat de compartimentele unității sportive 5 El se derulează ca un proces prin care se asigură măsurarea rezultatelor obținute, compararea acestora cu obiectivele stabilite și surprinderea aspectelor pozitive și negative ale activității 3 http://ro scribd com/doc/106802658/Functiile-managementului-organizatiei#scribd 4Nica, P (2013) - Utilizarea funcţiilor sigmoide în prognoza tehnico-economică în Analele Ştiinţifice ale Universităţii "Al I Cuza " Iaşi, Ed Universităţii "Al I Cuza" , Iaşi , p 248 5 Cucos, C (2002), “Timp si temporalitate in educatie”, Editura Polirom, Iasi, p 126 3 În concluzie pentru o organizare buna a timpului trebuie să aveţi în vedere următoarele:  Planificaţi-vă sarcinile  Nu bateţi lista în cuie, ci lăsați-o flexibilă  Fiţi creativi Încercați să alternați ritmul De exemplu, după o sarcină dificilă alegeți una mai ușoară Încercați să evitați rutina De exemplu, dacă nu este absolut necesar să răspundeți mesajelor de pe mail la prima oră, nu o faceți  Faceţi pauze Oferiţi-vă recompense  Fiţi gata să abandonaţi lista deoarece dacă scrieți doar povestea pe care ați planificat să o scrieți, riscați să ratați povestea care se dezvăluie pe parcurs Cu alte cuvinte, este bine sa nu fiți perfect organizați, pentru a putea rămâne atenți la posibilitățile din jur  Nu uitaţi de ajutorul tehnologic Există o sumedenie de instrumente care vă pot face viața mai ușoară 4 